Trek jou sokkies op – juffrou se stories
Trek jou sokkies op
Ek is vreeslik bewus van die voorkoms en netheid van die kinders, veral die seuns. Gereeld moet ek hulle herinner: "trek jou sokkies op" of "maak gou jou veters vas."
Een dag kom Drikus na my toe vir 'n ekstra Wiskundeles. Hy is maar lekker loskop en vergeet gereeld sy boeke by die huis en natuurlik ook om huiswerk te doen. Na dit al die hoeveelste keer gebeur dat hy geen idee het wat hy moes doen vir huiswerk nie, is ek bietjie keelvol. Na 'n lang gesprek sê ek vir hom: "Drikus, jy sal regtig jou sokkies moet optrek." Wat doen hy toe? Hy trek sy sokkies op…
kind, kinders, onderwys, onderwyser, sokkies
One thought on "Trek jou sokkies op"
Ha ha, ja jong so werk dit mos. Gelukkig het hy darem onthou om sy regte sokkies op te trek omdat jy dit genoem het!